[{"text_idx": "#000002", "text": "\u201cBydd y gwerthoedd, yr wybodaeth a\u2019r sgiliau y bydd staff gofal iechyd yn eu hennill trwy gwblhau\u2019r hyfforddiant hanfodol hwn yn gwneud gwahaniaeth gwirioneddol i brofiad cleifion ag anabledd dysgu. Mae\u2019r hyfforddiant hwn yn etifeddiaeth i Paul, ac rydym yn ddiolchgar am gefnogaeth Llywodraeth Cymru i wneud hyn yn orfodol.\u201d"}, {"text_idx": "#000003", "text": "Yn ystod wythnos Ymwybyddiaeth Anabledd Dysgu (19-25 Mehefin), roeddem am dynnu sylw at hyfforddiant Ymwybyddiaeth Anabledd Dysgu Paul Ridd. Bydd unrhyw un sy\u2019n gweithio mewn ro\u0302l sy\u2019n ymwneud a\u0302\u2019r cyhoedd o fewn gofal iechyd yn GIG Cymru wedi ei gweld yn ymddangos yn eu cofnod staff electronig."}, {"text_idx": "#000004", "text": "Roedd Paul Ridd yn byw yng Nghymru, roedd ganddo anabledd dysgu ac yn 2009 bu farw yn sgil marwolaeth y gellid ei osgoi yn dilyn nifer o fethiannau yn y system gofal iechyd. Roedd yn hanner cant a phedair oed. Ers colli Paul, mae ei deulu ac eraill wedi ymgyrchu am well hyfforddiant a chefnogaeth i staff gofal iechyd i ddarparu gofal mwy diogel i bobl ag anabledd dysgu. Yn anffodus, nid yw stori Paul yn achos ynysig. Mae ymchwil yn dweud wrthym fod pobl ag anabledd dysgu yn profi anghydraddoldebau iechyd ac yn marw flynyddoedd lawer yn iau na chi neu fi."}, {"text_idx": "#000008", "text": "Mae\u2019r hyfforddiant yn gwneud staff yn ymwybodol o\u2019r rhwystrau a wynebir gan bobl ag anableddau dysgu wrth gael gafael ar ofal iechyd. Mae\u2019n ymdrin a\u0302 phynciau gan gynnwys cyfathrebu, deall ac ymateb i ymddygiad, anghenion iechyd pobl ag anabledd dysgu, materion cyfreithiol a pholisi."}, {"text_idx": "#000014", "text": "Sut gall gwaith ti\u0302m a chyfathrebu da helpu i ddarparu gofal diogel, dibynadwy ac effeithiol?\nYmgysylltu a\u0302 chleifion er diogelwch cleifion \u2013 nid yr hyn yr ydych chi\u2019n ei wneud, ond sut rydych chi\u2019n ei wneud.\nDiogelwch Seicolegol \u2013 beth ydyw a pham fod pawb yn siarad amdano yn sydyn?\nFy mhrofiad o seicosis a gwellhad\nAdeiladu Ti\u0302m Gofal Canolraddol gan enillwyr Gwobrau GIG Cymru 2022 \u2013 Bwrdd Iechyd Prifysgol Hywel Dda"}]